El grup de debat Àgora comença la seua marxa en la lliga nacional de debat estudiantil
30 de gener 2018

![](/media/mwdl4ntg/13debates-agora_1_cuerpo.jpg)

La Fundació Educativa Activa-T ha començat un any més la seua valorada lliga de debat estudiantil destinada a estudiants de quart de l'ESO. Són set els jóvens que han estat preparant-se durant setmanes i representaran per primera vegada a Sagunt demà en la capital valenciana contra el col·legi Sagrado Corazón Hermanos Maristas de València. Els esperen tres importants debats en diferents municipis valencians que hauran de guanyar per a tindre accés a la següent ronda.

El grup municipal està format per César Pereiro García, Diego López Rubio i Victoria Rivero Serrano de l'IES Eduardo Merello, junt amb Beatriz Celda Carot, Alba Casado Paul, Pablo Llaneza i Julia Romo Maravilla del col·legi San Pedro Apóstol. Es tracta d'un projecte coordinat i promogut per la regidoria de Joventut que té com a mentors a Alejandro García Pascual i Txema Campos Pérez.

Els i les participants hauran de defensar, tal com indique el sorteig, una posició a favor o en contra referent a un tema i exposar els arguments i les dades corresponents amb una impecable oratòria. El debat s'estructurarà en quatre parts ben diferenciades: l'obertura, l'exposició argumental, la refutació i el tancament. El primer tema a tractar en els dos primers debats serà si les xarxes socials resulten ser un fre per a les relacions interpersonals, un tema proper a l'adolescència que estos joves porten mesos abordant des d'un punt de vista crític.

*   [](http://www.facebook.com/sharer.php?u=https://aytosagunto.es/va/actualitat/el-grup-de-debat-agora-comenca-la-seua-marxa-en-la-lliga-nacional-de-debat-estudiantil/ "Facebook")
*   [](http://twitter.com/share?url=https://aytosagunto.es/va/actualitat/el-grup-de-debat-agora-comenca-la-seua-marxa-en-la-lliga-nacional-de-debat-estudiantil/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/el-grup-de-debat-agora-comenca-la-seua-marxa-en-la-lliga-nacional-de-debat-estudiantil/ "Linked In")
*   [](mailto:?body=https://aytosagunto.es/va/actualitat/el-grup-de-debat-agora-comenca-la-seua-marxa-en-la-lliga-nacional-de-debat-estudiantil/)